
บทความประชาสัมพันธ์
การเตรียมการป้องกันและระมัดระวัง อุทกภัย วาตภัย และดินถล่ม
องค์การบริหารส่วนตำบลท้องลำเจียก ประจำปีงบประมาณ พ.ศ. 2567
[bookmark: _GoBack]	ตามที่องค์การบริหารส่วนตำบลท้องลำเจียก ได้จัดตั้งศูนย์ปฏิบัติการฉุกเฉินช่วยเหลือผู้ประสบอุทกภัย   วาตภัย และดินถล่ม ประจำปี 2567 ตามคำสั่งองค์การบริหารส่วนตำบลท้องลำเจียกที  545/2566 สั่ง ณ วันที่ 7 พฤศจิกายน 2566 เพื่อเตรียมความพร้อมรับสถานการณ์อุทกภัย วาตภัย ดินถล่ม ตลอดจนการช่วยเหลือบรรเทาความเดือดร้อนให้แก่ผู้ประสบภัยพิบัติ และเพื่อทำหน้าที่จัดการสาธารณภัยที่เกิดขึ้นหรือคาดว่าอาจเกิดสาธารณภัยขึ้นในพื้นที่จนกว่าสถานการณ์จะกลับสู่ภาวะปกติตามแผนเผชิญเหตุอุทกภัย วาตภัยและดินโคลนถล่ม  พ.ศ. 2567 ขององค์การบริหารส่วนตำบลท้องลำเจียก เป็นไปด้วยความเรียบร้อยนั้น
	ดังนั้น เพื่อเป็นการเตรียมการป้องกันและแก้ไขปัญหาอุทกภัย วาตภัย และดินโคลนถล่มที่อาจเกิดขึ้นในช่วงฤดูฝน ปี 2566 และอาจสร้างความเสียหายให้กับชีวิตและทรัพย์สินของประชาชน จึงประชาสัมพันธ์ให้กับประชาชนทราบและเตรียมความพร้องดังนี้
1. ประชาชนที่อาศัยอยู่บริเวณที่ราบลุ่ม ริมน้ำ ริมลำคลองสายต่างๆในพื้นที่ซึ่งเป็นพื้นที่เสี่ยงภัย ระมัดระวังอันตรายที่อาจเกิดขึ้นจากภาวะฝนตกหนักติดต่อกันเป็นเวลานานในพื้นที่ และให้สังเกต หากพบสัญญาณผิดทางธรรมชาติ เช่น ระดับน้ำในลำคลองเพิ่มสูงขึ้นอย่างรวดเร็ว และมีสีขุ่นข้นเป็น สีเดียวกัน ให้เตรียมขนย้ายสิ่งของขึ้นที่สูง พร้อมกับแจ้งสถานการณ์ภัยมายังศูนย์รับแจ้งเหตุขององค์การบริหารส่วนตำบลท้องลำเจียก โทร 0 75 386217 และ 081 563599 ตลอด 24 ชั่วโมง
2. ให้ระมัดระวังและป้องกันโรคระบาดที่อาจเกิดขึ้นในช่วงฤดูฝน/น้ำท่วม โดยเตรียมพร้อมด้านสาธารณสุขพื้นฐาน เช่น ยาสามัญประจำบ้าน เครื่องมือ อุปกรณ์สำหรับการปฐมพยาบาลเบื้องต้น เพื่อเตรียมไว้สำหรับการเจ็บไข้ได้ป่วยต่างๆ การถูกสัตว์หรือแมลงมีพิษกัดต่อย และโรคภัยไข้เจ็บอื่นๆ ที่มากับอุทกภัย เช่น โรคเท้าเปื่อย โรคฉี่หนู โรคไข้หวัด โรคตาแดง โรคน้ำกัดเท้า โรคไข้เลือดออก และโรคระบาดอื่นๆ
3. ให้ระมัดระวังการถูกไฟฟ้าดูด เนื่องจากในสถานการณ์อุทกภัย เครื่องใช้หรืออุปกรณ์ไฟฟ้าต่างๆอาจเปียกน้ำหรือถูกน้ำท่วม จึงอาจเกิดอุบัติเหตุไฟฟ้าดูดได้ง่าย ดังนั้นจึงให้ระมัดระวังเครื่องใช้ไฟฟ้าหรืออุปกรณ์ไฟฟ้า หากเห็นว่าปลั๊กไฟภายในบ้านอาจถูกน้ำท่วม ให้รีบตัดคัทเอาท์เพื่อตัดกระแสไฟฟ้าก่อน
4. ให้ระมัดระวังอุบัติเหตุต่างๆ ที่อาจเกิดขึ้นได้อย่างไม่คาดคิดในสถานการณ์อุทกภัย เช่น อุบัติเหตุเรือล่ม เด็กหรือคนแก่จมน้ำ รวมถึงสัตว์เลื้อยคลาน สัตว์มีพิษ ได้แก่ งู ตะขาบ จระเข้
5. เตรียมสำรองเครื่องอุปโภค บริโภคไว้ให้เพียงพอ ได้แก่ อาหาร น้ำดื่ม เป็นต้น
6. เตรียมเรือ อุปกรณ์ช่วยชีวิตหรือสิ่งอำนวยความสะดวกอื่นๆ ตามที่จำเป็นในสถานการณ์อุทกภัย ได้แก่ เครื่องมือสื่อสารต่างๆ ได้ติดต่อยามฉุกเฉิน ยางในรถยนต์ กระสอบทราย เทียนไข ถ่านไฟฉาย

7. ให้อพยพหรือย้ายไปอยู่ที่ปลอดภัย ถ้าเห็นว่าอาจเกิดอันตรายเนื่องจากมีน้ำท่วมสูงมากเพื่อความปลอดภัยหรือป้องกันความเสียหาย ความเคลื่อนย้ายหรืออพยพครอบครัวสัตว์เลี้ยง ทรัพย์สินต่างๆไปอยู่หรือไว้ในที่ปลอดภัย
8. ให้ประชาชนติดตามสภาพอากาศอย่างต่อเนื่องจากกรมอุตุนิยมวิทยา หรือติดตามผ่านทางวิทยุกระจายเสียง เสียงตามสาย หอกระจายข่าวประจำหมู่บ้านและเครือข่ายวิทยุสมัครเล่น สถานีวิทยุโทรทัศน์
						
					ด้วยความปรารถนาดีจากองค์การบริหารส่วนตำบลท้องลำเจียก




							(นายสวงค์  กรุงไกรจักร)
					        นายกองค์การบริหารส่วนตำบลท้องลำเจียก
							  10  พฤศจิกายน 2566

